Sofia Carson
Sofía Daccarett Char, (; Fort Lauderdale, Florîda, DYA), profesyonelî bi navê  Sofia Carson tê nas kirin, lîstikvan û stranbêjek amerîkî ye.  Yekem derketina wê ya li televîzyonê wekî lîstikvana mêvan di rêzefîlma televizyona Disney Channel ê de ye.  Sala 2015an de bi rola  Evie di fîlmê  Descendants Movie Original ya  Disney Channel de lîst û paşê rola xwe di Descendants 2 û Descendants 3 de dubare kirîye.

Jînenîgarî 
Sofia Daccarett Char di sala1993 de li bajarê Fort Lauderdale, Floridayê hat dinê.  Sofia Ji dêûbavên Kolombiyayî, José F. Daccarett û Laura Char Carson e.  Bi riya dayika xwe, ew bi malbata Char ve girêdayî ye, malbatek ku li Kolombiyayê di siyasetê de pir çalak e.  Wê ji bo rêzgirtina dapîra xweya dayikê ya Amerîkî, Lauraine Carson, navê xwe ya  hunerî "Carson" hilbijart.

Sofia perwerdeya xwe  li dibistana St. Hugh li Miami xwend û ji dibistana Carrollton, li Miami jî mezûn bû.  Her weha wê li Zanîngeha Kalîforniyayê beşa ragihandinê ya zimanê Frensî xwend.

Kariyera wê 
Di sala 2012an de Sofia Carson wek stranbêjê muzîka Latînî bi Broadcast Music  re peymanek îmze kir.

Di tebaxa 2015an Sofia ragihand ku ew li ser albuma xweya yekem dixebite.  Pîştî çend rojan pargindaniya Hollywood Records bi riya malpera xwe eşkere kir ku wan bi Sofia re peymanek îmze kirine,  Sofia dê paşê eşkere bike ku ew ê ji hêla navnîşa navdar ya Republic Records ve jî were hilberandin.

Di avrêla 2016an de, Sofia Carson yekem strana xweya bi navê Love Is The Name, ya yekem ji albuma xweya pêşîn a pêşerojê derxist.  Stran melodiya Live Is Life e lê ji aliyê koma Opus ve bi guhertoyek nûjenkirî de hate bikaranîn.  Guhertoyek ji strana duet bi stranbêj J. Balvin re ku ji bo raya giştî ya Latînî hatibû amadekirin di heman rojê de derket.  Duyem car strana bi navê I'm Gonna Love You, di tebaxa 2016an de bi awayekî surprîz hat weşandin. Di çile 2017an de, wê sêyemîn strana xwe Back to Beautiful vekir û ragihand ku albuma wê ya yekem divê di dawiya salê de derkeve.

Di sala 2018an de, Sofia Carson beşdarî dastana dubare ya rêza televîzyona Famous in Love bû ku Sloane, keça mogulê fîlimekê li rex Bella Thorne, Vanessa A. Williams û Danielle Campbell bilîze.

Di heman salê de, ew jî beşdarî kasta sereke ya pîlotê rêzefîlma The Perfectionists, a spin-off a populer rêza ciwanan Pretty Little Derewan bû, ji bo rola Ava Jalali bi lîstikvanên wek Sasha Pieterse û Janel Parrish re rol wergirt.  Rêzefîlm di 14ê Gulana 2018an de bi fermî hate pêşkêşkirin. Ev pîştî rol wergirtinên televizyona Disneyê  rola duyem a sereke ye.  Di 27ê îlona 2019an de rêzefîlmê  ji aliyê temaşevan ve nehate ecibandin û hate ragihandin ku hilberandina rêzefîlmê hatiye sekinandin.

Sala 2019an de ew bi rola Evie ji bo cara sêyemîn di Descendants 3 de wergirt. Di dawiya sala 2019an de, ew çû pêşberk fîlima Feel the Beat (in) ku ji hêla Elissa Down ve hate derhêner kirin û ji hêla Netflix ve hate hilberandin. Wê di fîlmê de bi lîstikvanên wek Wolfgang Novogratz, Donna Lynne Champlin û Enrico Colantoni rola sereke lîst.  Fîlim di 19ê Hezîrana 2020an de li ser Netflix hate weşandin.
 
Di Tîrmeh 2020 de, ew beşdarî kasta fîlma Songbird a Adam Mason bi taybetî ku ji hêla Michael Bay ve hate berhemanîn, bi lîstikvanên wek K. J. Apa, Demi Moore, Craig Robinson, Peter Stormare û Paul Walter Hauser, Bradley Whitford, û Jenna Ortega re di fîlmê de rol wergirt.

Fîlmografî

Fîlmên televizyonê

Dîskografî

Vîdeoyên mûzîkê

Çavkanî 

Aktrîsên amerîkî

Stranbêjên amerîkî
Mirovên zindî